Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 441/12/5508	Ružomberok, 28.5.2013
EEČ : 2-42-58-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obvinený vyhlásil, že spáchal skutok, za ktorý je trestne stíhaný, obvinený sa poškodenému verbálne ospravedlnil, čo poškodený prijal a nepožadoval náhradu škody

a.	Peňažná suma určená na všeobecne prospešné účely: 30,00 € 
b.	Konkrétny adresát peňažnej sumy určenej na všeobecne prospešné účely: Občianske združenie Za rozvoj gymnázia - Pro gymnasio so sídlom ul. XXXXX XXXXX, XXXXX,  
c.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
dňa 17.11.2012 v čase po 22.00 h v Ružomberku v pohostinstve XXXXX oproti bývalému hotelu Savoj, v blízkosti obchodného domu Billa sa vyhrážal  XXXXX XXXXX, nar. XXXXX, trvalo bytom XXXXX, XXXXX že ho rozkrája, že mu odreže hlavu a nech si pripraví drevený spacák, preto bola privolaná hliadka polície, 

Odôvodnenie: 
Poverený príslušník Obvodného oddelenia  v Ružomberku uznesením pod sp. zn. XXXXX zo dňa 18.12.2012 podľa § 199 ods. 1  Trestného poriadku  začal trestné stíhanie a podľa § 206 ods. 1 Trestného poriadku vzniesol obvinenie XXXXX za prečin nebezpečného vyhrážania podľa § 360 ods. 1 Trestného zákona pre skutok, že 
dňa 17.11.2012 v čase po 22.00 h v Ružomberku v pohostinstve XXXXX oproti bývalému hotelu Savoj, v blízkosti obchodného domu Billa začal XXXXX kričať na XXXXX, nar. XXXXX, trvalo bytom XXXXX, XXXXX že ho dopichá nožom, zabije, čo zopakoval viackrát, pri týchto vyhrážkach si začal pýtať nôž od čašníčky uvedeného pohostinstva a z týchto dôvodov tieto vyhrážky vzbudili u XXXXX dôvodnú obavu o svoj život. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný výpoveďou svedka XXXXX, čiastočne výpoveďami svedka - poškodeného XXXXX a svedkyne XXXXX a listinnými dôkazmi týkajúcimi sa osoby obvineného.

	Vyšetrovací spis po skončení skráteného vyšetrovania som odstúpila probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   dňa   15.05.2013. 

Obvinený a poškodený uzavreli  dňa 15.05.2013 zmier, v rámci ktorého   obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito, obvinený sa poškodenému počas mediácie ospravedlnil. Poškodený XXXXX vyhlásil, že súhlasí so zmierom a že nemá a ani v budúcnosti nebude mať v súvislosti s prečinom, ktorého sa dopustil obvinený, žiadne ďalšie nároky na odškodnenie. 
	
Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 30,- Eur. V zmysle uzatvoreného zmieru bol určený adresát uvedenej sumy Občianske združenie Za rozvoj gymnázia - Pro gymnasio so sídlom ul. XXXXX XXXXX XXXXX, XXXXX  tým, že z uvedenej sumy bude 15,- Eur  poukázaných na peňažnú pomoc obetiam trestnej činnosti. 

	Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b) nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c) zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 360 ods. 1 Trestného zákona kto sa inému vyhráža smrťou takým spôsobom, že to môže vzbudiť dôvodnú obavu, potrestá sa odňatím slobody až na jeden rok.  

Z vyšetrovacieho spisu  vyplýva, že obvinený XXXXX má v období rokov 1976 až 2004 viacero záznamov v registri trestov, podľa listinných dôkazov sa odvtedy nedopustil žiadnej protiprávnej činnosti.  Obvinený a poškodený súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného  činu  a na osobu obvineného   som dospela k záveru, že takýto spôsob rozhodnutia v trestnej veci obvineného XXXXX je opodstatnený a preto som zmier uzavretý medzi obvineným a poškodeným schválila a trestné stíhanie obvineného zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka